NORAKSTS

|  |  |
| --- | --- |
| 24.10.2024. | Nr.13/7 |

###### PROJEKTA “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” iesnieguma IESNIEGŠANA

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 2. un 22. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr. 5 “Teritorijas un resursu efektīva apsaimniekošana” īstenošanai iekļauto investīciju projekta ideju Nr. 5.5.1. “Energoefektīva un ar viedās apgaismojuma vadības sistēmu aprīkota ielu apgaismojuma izbūve” un Klimata un enerģētikas ministrijas izsludināto Emisijas kvotu izsolīšanas instrumenta (turpmāk – EKII) finansēto projektu atklāto konkursu “Siltumnīcefekta gāzu emisiju samazināšana ar viedajām pilsētvides tehnoloģijām”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Siltumnīcefekta gāzu emisiju samazināšana ar viedajām pilsētvides tehnoloģijām Jelgavas valstspilsētā” (turpmāk – Projekts) iesniegumu Klimata un enerģētikas ministrijas izsludinātajā EKII finansēto projektu atklātā konkursa “Siltumnīcefekta gāzu emisiju samazināšana ar viedajām pilsētvides tehnoloģijām” ietvaros. Projekta kopējās izmaksas ir 520 000,00 *euro* (pieci simti divdesmit tūkstoši *euro*), no tām 364 000,00 *euro* (trīs simti sešdesmit četri tūkstoši *euro*) ir EKII finansējums un 156 000,00 *euro* (viens simts piecdesmit seši tūkstoši *euro*) Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam 2026. gadā ņemt aizņēmumu Valsts kasē Projekta īstenošanas nodrošināšanai 338 000,00 *euro* (trīs simti trīsdesmit astoņi tūkstoši *euro*) apmērā, t.sk. līdzfinansējums 156 000,00 *euro* (viens simts piecdesmit seši tūkstoši *euro*) un priekšfinansējums 182 000,00 *euro* (viens simts astoņdesmit divi tūkstoši *euro*).
3. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības iestādes “Pilsētsaimniecība” vadītāju veikt visas nepieciešamās darbības Projekta iesnieguma iesniegšanai un Projekta īstenošanai, kā arī parakstīt ar Projekta iesnieguma iesniegšanu un Projekta īstenošanu saistītos dokumentus.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī